พระราชบัญญัติแก้ไขเพิ่มเติมประมวลกฎหมายอาชญาทหาร พุทธศักราช 2476
ประกาศวันที่ 1933-09-10

content: พระราชบัญญัติ แก้ไขเพิ่มเติมประมวลกฎหมายอาชญาทหาร พุทธศักราช ๒๔๗๖
content: ประชาธิปก ป.ร.
content: พระบาทสมเด็จพระปรมินทรมหาประชาธิปก พระปกเกล้าเจ้าอยู่หัว มีพระบรมราชโองการดำรัสเหนือเกล้า ฯ สั่งว่า โดยที่สภาผู้แทนราษฎรถวายคำปรึกษาว่า สมควรยกเลิกประมวลกฎหมายอาญาทหาร มาตรา ๕๐ ซึ่งเป็นบทที่ให้เพิ่มโทษทหารรับอาญาหนักกว่าบุคคลสามัญกึ่งหนึ่ง และแก้ไขมาตรา ๕๑
content: อันเป็นบทเพิ่มโทษทวีคูณสำหรับผู้ทำผิดในเวลาทำหน้าที่ซึ่งมีศาสตราวุธของหลวงประจำตัวให้เบาบางลงกว่าเดิม จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของสภาผู้แทนราษฎร ดังต่อไปนี้
sectionNo: 1
content: มาตรา ๑ พระราชบัญญัตินี้ให้เรียกว่า “พระราชบัญญัติแก้ไขเพิ่มเติมประมวลกฎหมายอาชญาทหาร พุทธศักราช ๒๔๗๖”
sectionNo: 2
content: มาตรา ๒ ให้ใช้พระราชบัญญัตินี้ตั้งแต่วันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้ยกเลิกความในมาตรา ๕๐ และ ๕๑ แห่งประมวลกฎหมาย อาญาทหาร รัตนโกสินทรศก ๑๓๐ และให้ใช้ความต่อไปนี้แทนเป็นมาตรา ๕๐ “มาตรา ๕๐ ผู้ใดเป็นทหาร ถ้ามันกระทำผิดในเวลาที่ท่านใช้ให้เป็นยามรักษาการ หรืออยู่ยามประจำที่ หรือให้กระทำการอย่างใด ๆ
sectionNo: 3
content: ที่มีศาสตราวุธของหลวงประจำตัวโดยความผิดที่ท่านบัญญัติไว้ในมาตราต่าง ๆ แห่งกฎหมายลักษณะอาญาดังจะกล่าวต่อไปนี้ คือ มาตรา ๙๘ ถึงมาตรา ๑๐๐ความผิดในฐานประทุษร้ายต่อพระบรมราชตระกูล มาตรา ๑๐๒ ถึงมาตรา ๑๐๔ความผิดฐานกบฏภายในพระราชอาณาจักร มาตรา ๑๐๕ ถึงมาตรา ๑๐๘ความผิดฐานกบฏภายนอกพระราชอาณาจักร มาตรา ๑๑๒
sectionNo: 3
content: ถึงมาตรา ๑๑๕ความผิดต่อทางพระราชไมตรีกับต่างประเทศ มาตรา ๑๑๖ ถึงมาตรา ๑๒๘ ความผิดต่อเจ้าพนักงาน มาตรา ๑๕๑ ความผิดฐานกระทำให้เสื่อมเสียอำนาจศาล มาตรา ๑๕๔ความผิดฐานช่วยผู้อื่นให้พ้นอาญาอันควรรับโทษตามกฎหมาย มาตรา ๑๖๕ ถึงมาตรา ๑๖๙ความผิดฐานหลบหนีจากที่คุมขัง มาตรา ๑๗๗ ถึงมาตรา
sectionNo: 3
content: ๑๘๒ความผิดฐานสมคบกันเป็นอั้งยี่และเป็นซ่องโจรผู้ร้าย มาตรา ๑๘๓ และมาตรา ๑๘๔ ความผิดฐานก่อการจลาจล มาตรา ๑๘๕ ถึงมาตรา ๒๐๑ ความผิดฐานกระทำให้เกิดภยันตรายแก่สาธารณชนฐานกระทำให้สาธารณชนปราศจากความสะดวกในการไปมาและการส่งข่าวและของถึงกัน และฐานกระทำให้สาธารณชนปราศจากความสุขสบาย มาตรา ๒๕๓
sectionNo: 3
content: ความผิดฐานเกี่ยวข้องในที่วิวาทต่อสู้กันซึ่งมีผู้ถึงแก่ความตาย มาตรา ๒๕๔ ถึงมาตรา ๒๕๙ความผิดฐานประทุษร้ายแก่ร่างกาย มาตรา ๒๖๘ ถึงมาตรา ๒๗๗ความผิดฐานกระทำให้เสื่อมเสียอิสรภาพ มาตรา ๒๘๘ ถึงมาตรา ๒๙๖ ความผิดฐานลักทรัพย์ มาตรา ๒๙๗ ถึงมาตรา ๓๐๒ ความผิดฐานวิ่งราว ฐานชิงทรัพย์ ฐานปล้นทรัพย์ และฐานสลัด
sectionNo: 3
content: มาตรา ๓๐๓ ความผิดฐานกรรโชก มาตรา ๓๒๗ ถึงมาตรา ๓๓๐ ความผิดฐานบุกรุก ท่านว่ามันผู้กระทำผิดต้องระวางโทษตามที่ท่านบัญญัติไว้สำหรับความผิดเช่นนั้น และให้เพิ่มโทษขึ้นอีกกึ่งหนึ่ง”
content: ประกาศมา ณ วันที่ ๒ กันยายน พุทธศักราช ๒๔๗๖ เป็นปีที่ ๙ ในรัชกาลปัจจุบัน
content: ผู้รับสนองพระบรมราชโองการ นายพันเอก พระยาพหลพลพยุหเสนา นายกรัฐมนตรี